**Carl Peter Lehmann** (født 10. oktober 1794 i København, død 3. september 1876 i Sigtuna) var en dansk-svensk maler 
som også virket i Norge.

I sin ungdom skal Lehmann ha vært reisende akrobat. Anleggene hans for maling ble oppdaget da han malte dekorasjoner for troppen han tilhørte. Han utførte miniatyrmalerier og gikk senere over til oljefarger. Navnet hans dukker opp i 
Sverige første gang i 1822, da han vant en pris for maleriet *Ægir og Rån*.

I 1817 kom Lehmann til Bergen sammen med familiens omreisende teater.Han leverte inn søknad om borgerskap som malermester i byen. Det gikk en tid før dette var i orden, men i mars 1820 ble søknaden innvilget.

Etter Johan Georg Müllers død i 1822 overtok han stillingen han hadde hatt som teatermaler ved Det Dramatiske selskap og sakte gikk han over fra å ha vært malermester til å bli «kunstner». Han drev i tillegg malerskole og blant elevene var Knud Baade og Joachim Frich.

Oppholdet i Bergen ble avsluttet i 1826 etter at I. C. Dahl hadde vært på besøk i byen og kommet med sterk kritikk av Lehmanns arbeider.

Lehmann slo seg senere ned i Stockholm, men foretok ofte reiser både i Sverige, Norge, Finland og Russland, inntil han på slutten av 1850-tallet bosatte seg i Sigtuna.

I september 1842 kom han til Stavanger i anledning byens høstmarked og satte straks i gang med å male portretter. Ti dager etter ankomsten satte han inn en annonse i avisen hvor det sto:

«Undertegnede agter Søndagen den 9. October Eftermiddags Kl. 3 i Hr. Cederbergs Sal at forevise hvordan Genstande af Naturen daguerreotyperes, og at meddele oplysende Forklaring over Fremgangsmaade, overbevist om at Sagen vil vække Interesse hos Stedets ærede Indvaanere. Det bemærkes at Daguerreotyperingen kun forevises denne ene Gang. Prisen er 1 Ort Personen.»
Dette var kun 3 år etter at teknikken var blitt introdusert av Louis Daguerre. 

Året etter fremviste han en daguerreotypmaskin i Logens store sal i Bergen og det var
første gang bergenserne fikk se en slik.

Lehmann malte alt, også mytologiske temaer og norske landskap. Til sammen skal han ha utført rundt 4 800 portretter. Mange av disse ble utført ved hjelp av læregutter og svenner.

136 bilder fra hans egen hånd ble solgt på auksjon i Stockholm 1877.

Galleri
-------

* Henrik Wergeland malt i 1842Henrik Wergeland malt i 1842
* Amalie Sofie Bekkevold, Henrik Wergelands ektefelle. Malt i 1842Amalie Sofie Bekkevold, Henrik Wergelands ektefelle. Malt i 1842
* Johan Sebastian WelhavenJohan Sebastian Welhaven
* Arkitekt Hans Ditlev Franciscus von LinstowArkitekt Hans Ditlev Franciscus von Linstow

Referanser
----------

1. 1 2   Norsk kunstnerleksikon, Norsk kunstnerleksikon ID Carl\_Peter\_Lehmann, besøkt 9. oktober 2017[Hentet fra Wikidata]
2. 1 2   KulturNav, KulturNav-ID aef2e0b3-60a0-4bdb-99a7-259f192ccc80, besøkt 9. oktober 2017[Hentet fra Wikidata]
3. 1 2   Kunstindeks Danmark, Kunstindeks Danmark kunstner ID 8916, besøkt 9. oktober 2017[Hentet fra Wikidata]
4. 1 2   RKDartists, rkd.nl, besøkt 23. august 2017[Hentet fra Wikidata]
5. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 28. februar 2016[Hentet fra Wikidata]
6. ↑  Boo von Malmborg (1960). «Carl Peter Lehmann». *Konsthistorisk tidskrift* **(svensk)**: 129-131. ISSN 0023-3609. doi:10.1080/00233606008603623.
7. 1 2  Carl Peter Lehmann fra Nordisk Familjebok
8. 1 2 3  (da) Carl Peter Lehmann på Kunstindeks Danmark / Weilbachs Kunstnerleksikon
9. 1 2 3 4 5  Roger Erlandsen side 48
10. ↑  Carl Peter Lehmann fra Preus Museum: Register over norske fotografer

Litteratur
----------

* Roger Erlandsen: *Pas nu paa! Nu tar jeg fra hullet!*, forlaget Inter-View, 2000, ISBN 82-91780-02-1

Eksterne lenker
---------------

* (no) Carl Peter Lehmann i Fotografregisteret.

Portaler: Danmark | Kunst


|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Lokalhistoriewiki **·** Historisk befolkningsregister **·** NMFF **·** Kunstindeks Danmark **·** VIAF **·** GND **·** ISNI **·** ULAN **·** KulturNav **·** KulturNav
 |